Codonyo

O codonyoCon as variants codunyo, codurno y codony (d'o latín <cotoneu José María Enguita Utrilla:Un vocabulario agrícola turiasonense de 1382, Turiaso n°8, 1989, ISSN 0211-7207, p.139-178) ye a fruita caracteristica d'os árbols d'o chenero Cydonia, y muit especialment a especie Cydonia oblonga, a codonyera.

O codonyo ye un falso fruito de tipo pomo, con una estructura tisular pareixida a la d'a manzana y a pera. Ye una fruita piriforme, d'entre 7 y 12 centimetros de lonchitut y d'entre 7 y 9 de diametro por a on que ye mas ampla, de color amariella u dorada cuan ye madura. Se caracteriza por a polpa, muit aromatica y con un gusto muit agrio.

O codonyo no se sole consumir crudo por a sabor fortisma que tiene. Por contra, se fa servir ta confitura y ta'l conoixiu codonyate u "carne de membrillo" (en castellano, codonyo ye membrillo), una confitura de polpa de codonyo cueta con zucre que se consumiba en grans cantidaz en os sieglos XIX y XX, gracias a la suya duración y a la posibilidat de comercializar-la enlatada, principalment producida en rechions como La Mancha y Andalucía. Por a popularidat d'ixe producto, a parola membrillo ha substituiu en muitos puestos a la denominación tradicional aragonesa ta ista fruita.

Imáchens

 Valors nutricionals 
+Valor nutricional por cada 100 gramos de productoEnerchía238 KJValura calorica57 KcalGraixas0.1 gHidratos de carbonio15.3 gZucresProteínas0.4 gSal4 mg

Se veiga tamién
Codonyate
Pera
Manzana
Niespola
Figo

Notas

Referencias

Categoría:Fruitas
Categoría:Cydonia
Categoría:Fitonimia
Categoría:Fruitos d'agüerro